open-index/open-wikipedia-markdown huggingface dataset:
S. A. Chandrasekhar

**S. A. Chandrasekhar** er en indisk filmregissør, filmprodusent og manusforfatter. De fleste av filmene hans er tamilske.

## Familie
Chandrasekhar er far til den kjente tamilske skuespilleren Joseph Vijay. Han er gift med sangeren Shoba Chandrasekhar. Han er far til skuespilleren Vijay. Hans datter Vidhya døde bare to år gammel.

## Filmkarriere

Chandrasekhar regisserte sin første film i 1981, og hadde per 2015 regissert 69 tamilske filmer. Sammen med sin kone Shoba har han også vært produsent for et tredvetalls filmer. Noen av hans mest populære filmer har vært «Vetri», «Sattam Oru Iruttarai», «Naan Sigappu Manidhan» og «Mutham». Han har også regissert noen telugu-filmer, blant annet «Chattaniki Kallu Levu» med Chiranjeevi. 

Han har også vært selv hatt filmroller; blant annet hadde han en mindre rolle i «Naan Sigappu Manidhan».
## Filmografi (regi)
Utvalg:
*2015: *[[Touring Talkies]]*
*2011: *[[Sattapadi Kutram]]*
*2008: *[[Pandhayam]]*
*2007: *[[Nenjirukkum Varai]]* 
*2005: *[[Sukran]]*
*1999: *[[Nenjinile]]* 
*1997: ''Once More'' 
*1996: *[[Maanbumigu Maanavan]]* 
*1995: ''Vishnu''
*1995: *[[Deva]]*
*1994: *[[Rasigan]]*
*1993: *[[Sendhoorapandi]]*
*1992: *[[Naalaya Theerpu]]*
*1987: *[[Sattam Oru Irrutarai]]*
*1985: *[[Naan Sigapu Manithan]]*

## Referanser


## Eksterne lenker
*
Sonny Bono

**Salvatore Philip Bono** (1935–1998), også kjent som **«Sonny Bono»**, var en amerikansk sanger, skuespiller og politiker.

Bono gikk på high school i Inglewood i California. Han innledet sin karriere i musikkindustrien som en altmuligmann for Phil Spector tidlig på 1960-tallet.

I årene 1964 til 1975 var han gift med Cher og de utgjorde sammen duoen Sonny & Cher som hadde en av sine største hits med sangen «I Got You Babe». I 1969 fikk de datteren Chastity, og de laget en film med det samme navnet. Etter skilsmissen og oppløsning av duoen, gjorde han et mislykket forsøk på solokarriere. Utover på 1980-tallet hadde han en del vellykkede jobber som skuespiller, blant annet i John Waters *[[Hairspray]]*.

Bono innledet senere en politisk karriere for Det republikanske parti og var først ordfører i Palm Springs i California, og satt deretter i Representantenes hus som representant fra sitt distrikt i California fra 3. januar 1995 og fram til sin død.

Sonny Bono omkom i en ski-ulykke 5. januar 1998.

## Filmografi
**Kinofilm**
* 1967 – *[[Good Times]]*
* 1969 – *[[Chastity]]*
* 1979 – *[[Flukten til Athena]]*
* 1982 – *[[Hjelp, vi flyr igjen!]]*
* 1988 – *[[Hairspray]]*

**TV-serier**
*1973 - 1978 - *[[The Six Million Dollar Man]]*
*1976 - 1981 - *[[Charlie’s Angels]]*
*1977 - 1984 - *[[Fantasy Island]]*
*1977 - 1986 - *[[Kjærlighetsskipet]]*
*1977 - 1983 - *[[CHiPs]]*

## Referanser


## Eksterne lenker
* 
* 
* 
*
Sabra Johnson

**Sabra Elise Johnson** (født 29. juli 1987 i Nederland) er en amerikansk danser som vant *[[So You Think You Can Dance (sesong 3)|sesong 3]]* av So You Think You Can Dance. 

Johnson har danset alt fra ballett, jazzdans, moderne dans, hiphop til stepping. Hun var en av danserne i High School Musical. Johnson ble født i Nederland, bodde ni år i Tyskland, og så, ni år i Utah, men nå bor hun i New York der det er et stort dansemiljø hun trives godt i. I 2008 opptrådte Sabra Johnson sammen med Benji Schwimmer (vinner av So You Think You Can Dance sesong 2) i Oslo (Norge).

## Referanser


## Eksterne lenker
* 
*  «Sabra Dance» på The Standard-Examiner (Utah)
Emanuel Löffler

**Emanuel Löffler** (født 29. desember 1901 i Mezíříčko, død 5. august 1986 i Praha) var en tsjekkoslovakisk turner. Han var med i to OL og tre turn-VM.

Hans første OL var i 1928, her fikk han sølv i lagkonkurransen. Sveits vant denne konkurransen. Individuelt fikk han to medaljer; sølv i hopp og bronse i ringer. I den individuelle mangekampen fikk han 10.-plass. I hans neste OL, i Berlin i 1936 ble det ingen medaljer, men laget kom på 4.-plass i lagkonkurransen. Hans beste individuelle plasseringer var 10.-plass i ringer og 12.-plass i frittstående.

I VM-sammenheng har han også flere medaljer. Tsjekkoslovakia vant gull i lagkonkurranse i 1930, sølv i 1934 og gull i 1938, med Löffler på laget. Individuelt fikk én medalje av hver valør i 1930; gull i ringer, sølv i frittstående og bronse i mangekampen. I 1934 fikk han bronse sammenlagt, som eneste medalje.

## Referanser


## Eksterne lenker
*
Ravn Studio

**Ravn Studio** er en videospillutvikler etablert i 2002 av Stine Wærn og Tinka Town, og er basert i Drammen. Selskapet har primært utviklet lisensierte spill, som DS-spillet ''Flåklypa Grand Prix'' (2010) og mobilspill blant annet for *[[QuizDan]]*, *[[Kaptein Sabeltann]]*, *[[Jul i Blåfjell]]* og *[[Elleville Elfrid]]*. Ravn Studio har også utviklet ikke-lisensierte spill som *[[Englekræsj]]* (2008), *Snakeball* (2007) og *Tainted Keep* (2013).

Selskapets spill har blitt tildelt flere priser. *Englekræsj* mottok prisen for «beste barnespill» ved Gullstikka 2008, samt samme pris ved Nordic Game Awards 2009. *Flåklypa Grand Prix* mottok samme pris ved Gullstikka 2010, og var også nominert ved Nordic Game Awards 2011.

Et utvalg av selskapets spill er også tilgjengelig på samisk. Ravn Studios *[[Kaptein Sabeltann på nye tokt]]* (2014) ble oversatt til samisk med støtte fra Sametinget og Guovdageainnu Lagasradio, en lokalradio i Kautokeino.

Utenfor videospillindustrien har Ravn Studio produsert dokumentar- og barne-TV-serien *[[Naturbarna]]* (2004), en serie for NRK som følger barnehagen Brannposten Naturbanehage, men har fokusert på videospillutvikling siden.

I juli 2025 meldte selskapet selv oppbud, i slutten av august samme år døde Stine Wærn etter lengre tids kreftsykdom.

## Utgivelser (utvalg)

## Referanser


## Eksterne lenker
* 
*
Fosfonat

**Fosfonater** eller ** fosfonsyrer** er organiske forbindelser som inneholder en eller flere C-PO(OR)2 (hvor R = hydrogen for fosfonsyrer og alkyl eller aryl for fosfonater). Fosfonater er lettløselige i vann, mens syrene er tungtløselige.

## Egenskaper og anvendelser
Fosfonater er gode komplekseringsmidler for di- og trivalente metallioner samtidig som de er stabile under tøffe kjemiske forhold. De har også sterk interraksjon med mange overflater, noe som gjør at mobilitet i miljøet blir lav. Dette gjør de anvendlige i mange industrielle prosesser som antiscaling, vaskemiddeladditiv og blekeriadditiver.

Fosfonater anvendes i medisiner til behandling av diverse skjelettsykdommer.

Fosfonater forekommer i naturen, da hovedsakelig i cellemembraner.

## Fosfonater
*DMMP Dimetylmethylfosfonat
*NTMP Nitrilotris(metylenfosfonsyre)
*PBTC Fosfonobutantrikarboksylsyre
*Bisfosfonater er de forbindelser med to fosfonatgrupper bundet til samme karbonatom.
**HEDP 1-Hydroksyetan(1,1-diylbisfosfonsyre)
*Aminofosfonater (-NH2-C-PO(OH)2)
**EDTMP 1,2-Diaminoetantetrakis(metylenfosfonsyre)
**DTPMP Dietylentriaminpentakis(metylenfosfonsyre)
**AEPn 2-Aminoetylfosfonsyre
Edwig Van Hooydonck

**Edwig Van Hooydonck** (født 4. august 1966, i Ekeren) er en tidligere profesjonell landeveissyklist fra Belgia. Han vant blant annet det prestisjefulle endagsrittet Flandern rundt (Ronde van Vlaanderen) to ganger og semiklassikeren Brabantse Pijl fire ganger. Han var aktiv som profesjonell syklist i tidsrommet 1986 til 1996. Da han la opp halvveis ut i 1996 gjorde han dette fordi han var kritisk til hvordan sykkelsporten utviklet seg med hensyn til doping og da spesielt bruken av EPO. Doping er noe Hooydonck i flere intervjuer etter karrieren har vært negativ til. 

I sin karriere som profesjonell syklet han hele tiden på lag der Jan Raas, en annen tidligere stor syklist var sportsdirektør. 

Edwig Van Hooydoncks eldre bror Gino Van Hooydonck var også profesjonell syklist. De syklet på samme lag i perioden 1986 til 1992. Han er også onkel til Nathan Van Hooydonck som i 2016-sesongen sykler på BMC 

## Viktigste meritter
;1984
* Belgisk juniormester
;1986 
* Ronde van Vlaanderen U23 
;1987 
* Brabantse Pijl 
* 5. etappe Ronde van Nederland
;1988 
* GP Eddy Merckx 
* Sammenlagt og etappeseier i Vuelta a Andalucía 
* 4. etappe Tour Méditerranéen 
;1989 
* Grand Prix de Denain 
* Kuurne-Brussel-Kuurne 
* Flandern rundt 
;1990 
* Dwars door Vlaanderen
;1991 
* Brabantse Pijl 
* Grand Prix de la Libération 
* Grand Prix d'Ouverture La Marseillaise 
* Flandern rundt 
* Schaal Sels 
;1992 
* Grand Prix de Denain 
* Grand Prix d'Ouverture La Marseillaise 
* 4. etappe Étoile de Bessèges
* 3. etappe Tour of Ireland
* 6. etappe Vuelta a España 
;1993 
* Brabantse Pijl 
* 2. etappe Tour de Romandie 
* Etappe 3b Tour de Luxembourg
;1995 
* Brabantse Pijl

## Profesjonelle lag
* 1986: Kwantum Hallen &ndash; Yoko      (Nederland) 
* 1987: Superconfex &ndash; Yoko (Nederland) 
* 1988: Superconfex &ndash; Yoko (Nederland) 
* 1989: Superconfex &ndash; Yoko (Nederland) 
* 1990: Buckler            (Nederland) 
* 1991: Buckler            (Nederland) 
* 1992: Buckler            (Nederland) 
* 1993: WordPerfect        (Nederland)
* 1994: WordPerfect                (Nederland)
* 1995: Novell                     (Nederland)
* 1996: Rabobank                   (Nederland)

## Eksterne lenker
*
Englekræsj

***Englekræsj*** er et videospill for aldersgruppen 6–12 år. Det er utviklet av det Drammen-baserte Ravn Studio. Spillet er basert på et teater- og TV-seriemanus av Leonore Alexandra Nielsen. Spillet ble utgitt til PC 28. august 2008.

## Handling
Spillet starter med at de to småenglene Frans og Fia forsover seg til siste timen før engleeksamen. I vill fart på racerskyen, kræsjer de rett inn i skyen med instrumentene til engleorkesteret. Instrumentene spres for alle vinder, og tre av dem faller ned på jorda – hvor englene ikke har lov til å reise før de har bestått eksamen. De bestemmer seg likevel for å ta sjansen, og trekker dermed spilleren med på et eventyr gjennom forskjellige miljøer. Englebarna må gi seg i kast med englegjerninger i samme øyeblikk de setter fot på jorda; sende ufyselige smådjevler tilbake dit de kom fra og plukke opp stjerner som har falt ned fra himmelen.

## Priser og utmerkelser
Spillet vant prisen for «Beste barnespill» under Gullstikka 2008. I samme konkurranse ble spillet nummer to i kategorien «Beste norskutviklede spill».

I 2009 fikk Englekræsj prisen som «Beste nordiske barnespill» i konkurransen Nordic Game Awards. Spillet var nominert også i to andre kategorier.

## Strid om opphavsrett
I 2009 vant produksjonsselskapet Ravn en rettssak etter at den britiske utvikleren Ian Neil, som blant annet var en av grunnleggerne av Funcom, hadde saksøkt dem med påstand om at det var han som hadde utviklet spillets figurer. Saken gikk for Drammen tingrett.

## Referanser
Rasmus Rasmussen (skuespiller)

** Rasmus Rasmussen ** (født 4. november 1862 i Molde, død 17. juli 1932) var norsk skuespiller og teatersjef.

Rasmus Rasmussen var i perioden 1887–1910 knyttet til Den Nationale Scene, 1912–14 sjef for Det norske teatret, 1916–23 sjef for Trondhjems Nationale Scene. Rasmussen var en fin karakterkomiker med ekte folkelig lune. Hans rollefag spente fra Jeppe over boktrykker Aslaksen og professor Turman til kaksen i Sigurd Eldegards ’’Fossegrimen’’. Han turnerte også som fokevisesanger.

## Filmografi
* 1930 – *[[Kristine Valdresdatter]]* – lensmann Erik Solbjør 
* 1926 – *[[Brudeferden i Hardanger (film)|Brudeferden i Hardanger]]* – sorenskriveren 
* 1926 – *[[Glomdalsbruden (film)]]* – presten 
* 1916 – *[[Havsgamar]]* – Hornung 
* 1915 – *[[Dolken]]* – Bernhard

## Referanser


## Eksterne lenker
* 
* 
* Rasmus Rasmussen hos SNL
* Rasmus Rasmussen hos SNL (utdypning)
* Det Norske Teatret
Lu Gwei-Djen

**Lu Gwei-Djen** (kinesisk: 魯桂珍, pinyin: *Lǔ Guìzhēn*; Wade-Giles: *Lu Kuichen*, født 22. juli 1904 i Nanjing i Kina, død 28. november 1991) var en ekspert innen kinesisk vitenskaps og teknologis utvikling og historie. Hun var opprinnelig utdannet i nutriologi, et felt hun hadde doktorgrad innen.  

Hun var en viktig forsker og medforfatter innen prosjektet *Science and Civilisation in China* (SCC, også kjent som *History of Science in China* i Asia), ledet av Joseph Needham.  Hun er godt kjent som Needhams mangeårige assistent, medforfatter, lærer i kinesisk, og som hans annen hustru. 

Både Lu Gwei-Djen og Needhams første kone, Dorothy, var med på å grunnlegge *Lucy Cavendish College* i Cambridge i 1965, beregnet for kvinnelige universitetsstudenter over 21 år.  

## Referanser


## Litteratur
* Wang Guozhong: *Lu Guizhen and Joseph Needham*. Guiyang: Guizhou People's Press, 1999. ISBN 7-221-04546-1.
Kristina Lugn

**Gunhild Bricken «Kristina» Lugn** (født 14. november 1948 i Tierp i Uppland, død 9. mai 2020) var en svensk lyriker og dramatiker. Hun var medlem av Svenska Akademien fra 2006.

## Liv og virke
### Bakgrunn
Lugn vokste opp i Skövde. Der var hennes far, Robert Lugn, som senere ble generalmajor, offiser ved panserregementet Skaraborgs regemente og hennes mor Brita-Stina, født Alinder, lektor. Lugn vokste senere også opp i Stockholm. Farforeldrene Pehr Lugn og Gunhild Henschen var etter hverandre forstandere for Egyptiska museet i Stockholm.

Etter at hun fikk publisert et dikt i den svenske utgaven av ukebladet *[[Donald Duck & Co.]]* da hun var seks år, bestemte hun seg for å bli forfatter. 

### Karriere
Diktene hennes var delvis inspirert av Sonja Åkesson. Hun ga ut åtte diktsamlinger etter at hun debuterte i 1972 med *Om jag inte*. Senere begynte hun også å skrive dramatikk. Etter skuespilleren Allan Edwalls død i 1997 overtok Lugn Teater Brunnsgatan Fyra i Stockholm, der blant annet flere av hennes egne stykker er satt opp. Hun ble også spilt på Dramaten. Blant oppsetningene er *Tant Blomma*, *Idla-flickorna*, *Titta en älg!* og *Kvinnorna vid Svansjön*.

I 2002 hadde Lugn et talkshow på Teater Brunnsgatan Fyra, *Seg kväll med Lugn*.

6. oktober 2006 ble Lugn valgt inn i Svenska Akademien, og 20. desember 2006 inntok hun stol nummer 14 etter Lars Gyllensten.

Flere svenske tonesettere og komponister har arbeidet med Lugns dikt, blant andre Gabriel Wilczkowski, Bo Ullman, Sven-David Sandström, Kim Hedås, Peter Gullin og Benny Andersson.

## Bibliografi
* 1972 *Om jag inte* 
* 1976 *Till min man, om han kunde läsa* 
* 1978 *Döda honom!* 
* 1979 *Om ni hör ett skott* 
* 1982 *Percy Wennerfors* 
* 1983 *Bekantskap önskas med äldre bildad herre* 
* 1984 *Lugn bara Lugn* 
* 1989 *Hundstunden* 
* 1993 *Idlaflickorna (skuespill)
* 1993 *Tant Blomma* (skuespill)
* 1997 *Samlat lugn* 
* 1999 *Nattorienterarna* (manus)
* 2000 *Bekantskap önskas med äldre bildad herre; Hundstunden; Stulna juveler*
* 2003 *Hej då, ha det så bra!* 
* 2003 *Kvinnor vid Svansjön* 
* 2004 *Att sörja Linnea* (manus for tv-skuespill)
* 2005 *Vera*
* 2006 *Dikter 1972-2003''

Innspilte diktsamlinger

* Om ni hör ett skott (Bokförlaget Bokbandet)
* Till min man, om han kunde läsa (innspilt for Tal- och punktskriftsbiblioteket, idag Myndigheten för tillgängliga medier)

## Priser og utmerkelser (utvalg)
*  De Nios Stora Pris
*  Övralidspriset
*  Gustaf Fröding-selskapets lyrikkpris
*  Siriprisen 
*  Bellmanprisen 
*  Tage Danielsson-prisen 
* 2000 Ferlinprisen 
*  Stiftelsen Selma Lagerlöfs litteraturpris 
* 1999 Doblougprisen 
*  Moa-prisen 
* 1997 Karl Vennbergs pris 
*  Sveriges Radios lyrikkpris 
*  Svenska Dagbladets litteraturpris 
*  Tidningen VIs litteraturpris

## Referanser


## Eksterne lenker
* 
* 
* 
*  Albert Bonniers Förlag, forfatterrepresentasjon
Gammafly

**Gammafly** (*Autographa gamma*) er en sommerfugl som tilhører familien nattfly (Noctuidae). Den er en vandrende art, det er usikkert om den overvintrer i Norge, men den kommer flygende inn i store antall nesten hver sommer.

## Utseende
Et middelsstort (vingespenn vanligvis 32–43&nbsp;mm, men individer så små som 25&nbsp;mm forekommer), grått nattfly. Arten kan kjennes fra nærtstående arter på at forvingen, bortsett fra området rundt gamma-flekken, er nøytralt grå uten brun- eller rødskjær. Forkroppen (thorax) har en høy tverrkjøl av oppstående, håraktige skjell rundt midten, og også en mindre dusk over scutellum. **Forvingen** er grå med mørkere tegninger, med markert spiss og litt bølget ytterkant. Midt i vingen er det en karakteristisk, hvit flekk som er formet som en y eller den greske bokstaven γ (gamma). Området rundt denne flekken er mørkt brunlig. Mellomlinjene, som avgrenser vingens midtfelt, er lyse og smale. Den ytre mellomlinjen er S-formet i den bakerste halvdelen. Bølgelinjen langs vingens ytterkant er mørk og uregelmessig. **Bakvingen** er lysgrå ved roten, mørkere langs ytterkanten, med et skarpt skille mellom de to fargene. Larven er lysgrønn, med spredte, oppstående, lyse børster, smal gulhvit sidestripe.

## Levevis
Denne arten er en hurtig og utholdende flyger og kan dukke opp nær sagt hvor som helst, men fortrinnsvis i åpne områder. Larven er nesten altetende og kan finnes på en mengde ulike urter, også kulturplanter. I år med store bestander kan de gjøre en del skade i hager og også i veksthus. Det er ikke påvist med sikkerhet at arten kan greie å overvintre utendørs i Norge.
De voksne sommerfuglene er meget aktive og flyr omtrent døgnet rundt. De besøker gjerne blomster for å drikke nektar, i år med masseforekomster kan man se flere individer på hver blomst av de mer attraktive plantene. Om natten kommer de gjerne til lys. I Norge er den vanligst fra juli til september, men enkelte individer har blitt påtruffet så tidlig som i mai, med masse-invasjoner fra begynnelsen av juni.

## Utbredelse
Arten er utbredt over hele den palearktiske sone, men har ikke faste bestander i de nordligste delene. I Norge er den vanlig, ofte svært tallrik, i Sør-Norge, det finnes spredte funn nord til Alta i Finnmark.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler, gammafly: http://www.nhm.uio.no/fagene/zoologi/insekter/norlep/noctuidae/gamma.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/autographa_gamma.html
* *Autographa gamma* på UK moths: https://web.archive.org/web/20080616190041/http://ukmoths.org.uk/show.php?bf=2441
## Eksterne lenker
*
Prisguiden.no

**Prisguiden.no** er en norsk prissammenligningstjeneste og søkemotor for produkter. 

Tjenesten startet som en undertjeneste av Hardware.no i 1998, og var i begynnelsen kun et regneark med priser fra den tidens norske nettbutikker. I 1999 ble det laget et system for automatisk innhenting, formatering, og presentasjon av priser. I dag bruker Prisguiden.no en modifisert utgave av den opprinnelige kildekoden.

Tidligere eiere av Prisguiden.no var Edda Media, som igjen eides av britiske Mecom. I dag er det gründerne selv som eier tjenesten.

Prisguiden er en gratis tjeneste for brukerne, og påberoper seg å være 100% nøytral. I motsetning til hos konkurrerende prissammenligningstjenester hevdes det at man ikke har muligheten til å betale seg til bedre eksponering. 

Pricerunner, tidligere eier av Prisguiden.no, ble i 2021 kjøpt av Klarna og etter 1. juni 2023, peker alle søk mot Klarnas betalingsløsning. 

## Eksterne lenker
* 
*
Axel Thue (skuespiller)

**Axel Thue** (1904–1985) var en norsk skuespiller.

## Biografi
Thue debuterte på Det Nye Teaters forsøksscene, ansatt 1933 ved Det Nye Teater, hvor han var med i de store oppsetningene «Tanken» av Leonid Andrejev og «Larsen eller Melodien som ble vekk» av Kjeld Abell. Han kom 1936 med i Trøndelag Teaters første ensemble og spilte her en lang rekke roller frem til 1943; 1945–1974 ansatt på Nationaltheatret. Blant hans roller er tittelrollen i Brand, pastor Sang i Over Ævne I, Helmer i Et dukkehjem og Manders i Gengangere, Melvil i Schillers Maria Stuart og interessante komedieskikkelser i Shakespeares og Holbergs skuespill.

## Filmografi
* 1975 – *[[Eiszeit (1975)|Eiszeit]]*
* 1971 – *[[3 (1971)|3]]*
* 1970 – *[[Balladen om mestertyven Ole Høiland]]* – herre i selskap
*1970 – *Vildanden*  – en tynnhåret herre (TV)
*1962 – *Prosessen* (TV)
* 1954 – *[[I moralens navn]]*
* 1953 – *[[Skøytekongen]]*
* 1945 – *[[Rikard Nordraak (film)|Rikard Nordraak]]* – Bjørnstjerne Bjørnson
* 1937 – *[[To levende og en død (film fra 1937)|To levende og en død]]* – politifullmektig
* 1933 – *[[En stille flirt]]* – Walle – parfymeridirektør

## Referanser


## Eksterne lenker
* 
* 
* Axel Thue i Scenewebarkivet
Norsk Tonekunstnersamfund

**Norsk Tonekunstnersamfund** (etablert 1912) er en norsk interesseorganisasjon for instrumentalister, sangere og dirigenter innen klassisk musikk. Det ble etablert på initiativ av blant andre komponisten Johan Svendsen.

Det har i dag over 190 medlemmer, en del av disse er også medlem av Creo. Leder er Joachim Kwetzinsky (2022-). Tidligere var blant andre Alf Hurum (1923–24), Ole Böhn (1988–2012) og Toril Carlsen (2012-2022) ledere. Komponistene brøt i 1917 ut, og dannet organisasjonen Norsk Komponistforening.

Æresmedlemmer omfatter Jean Sibelius, Henry Wood, Kirsten Flagstad, Klaus Egge, Odd Grüner-Hegge, Egil Nordsjø, Arild Sandvold, Øivin Fjeldstad, Robert Riefling, Robert Levin, Ingrid Bjoner, Aase Nordmo Løvberg, Knut Skram, Ole Bøhn, Einar Steen-Nøkleberg, Terje Stensvold, Terje Boye Hansen, Liv Glaser og Toril Carlsen.

Samfundet har flere stipendordninger, en mentorordning, og det arrangerer også konserter. Norsk Tonekunstnersamfund er med i paraplyorganisasjonen NORWACO og var en av stifterne av GRAMO.

## Referanser


## Eksterne lenker
* ntks.no – Norsk Tonekunstnersamfunds hjemmeside
Payex

**PayEx** er et privateiet konsern innen finanssektoren med hovedkontor på Visby, Gotland, Sverige.

Selskapet ble startet som Faktab AB i 1972 av Max Hansson. Payex har i dag 500 ansatte og foruten på Gotland, kontorer også i Stockholm, Oslo, København og Helsingfors.

Payex tilbyr betalingsløsninger på Internett, på mobiltelefon og i ordinære butikker.  I tillegg administrative tjenester som fakturering, betalingsoppfølging og inkasso. Selskapet er godkjent som kredittselskap av Finansinspektionen i Sverige og tilbyr også finansielle tjenester som factoring og delbetaling.

Tjenesten **PayEx Konto** opphører i Norske kroner og valutaer DKK, EUR, GBP og USD 31.12.2017 på grunn av økte krav om å forhindre hvitvasking av penger og finansiering av terrorisme, og på grunn av vanskeligheter med å identifisere utenlandske brukere.

## Referanser



## Eksterne lenker
* PayEx
Babettes gjestebud (film)

***Babettes gjestebud*** (originaltittel: *Babettes gæstebud*) er en dansk dramafilm fra 1987 regissert av Gabriel Axel. Filmen er basert på Karen Blixens novelle *[[Babettes gjestebud]]* fra 1950.

Filmen vant Oscar for beste fremmedspråklige film (som den første danske filmen) og BAFTA-prisen for beste ikke-engelskspråklige film. Filmen regnes som en del av den danske Kulturkanonen som ble offentliggjort i 2006. 

I tillegg til opptak på Nordisk Films studio i Valby ble filmen tatt opp i Vigsø ved Hanstholm samt i og omkring den ensomt beliggende Mårup kirken ved Lønstrup Klint. Kirkens beliggenhet ytterst på klinten er årsaken til at den i dag er revet. Karen Blixens historie foregår i Norge.

## Festmenyen i Babettes gjestebud
Et viktig tema i filmen er den menyen som er et av filmens høydepunkter. Menyen og rettene er beskrevet i fortellingen uten oppskrift på hvordan de tilberedes. I noen tilfeller med navn og betegnelser som ikke umiddelbart lar seg identifisere. 

Matlagingen ble under innspillingen av filmen overlatt til kokken Jan Cocotte-Pedersen som var sjefkokk på restauranten La Cocotte i København. Alle rettene ble i overensstemmelse med bokens ånd tilberedt fra grunnen av og tilsatt Jan Cocotte-Pedersens ekspertviten. Oppskriftene ble senere offentliggjort og flere av rettene er blitt internasjonale klassikere.
* Skilpaddesuppe 
* Blinis Demidoff med kaviar (se bilde)
* Vaktler i sarkofag med foie gras og trøffelsaus (se bilde)
* Oster fra Auvergne 
* Baba (formkake) med rom og frisk glasert fruktsalat (se bilde)


Fil:Blini-Demidoff.jpg|Demidoff med kaviar (forrett).Foto: Mogens Engelund
Fil:Caille en Sarcophage.jpg|Vaktel i sarkofag (hovedrett).Foto: Mogens Engelund
Fil:Baba au Rhum.jpg|Baba i rom (dessert).Foto: Mogens Engelund


## Medvirkende
* Ghita Nørby – forteller
* Stéphane Audran – Babette
* Bodil Kjer
* Hanne Steensgaard
* Birgitte Federspiel
* Vibeke Hastrup
* Jarl Kulle
* Bibi Andersson
* Bendt Rothe
* Lisbeth Movin
* Preben Lerdorff Rye
* Axel Strøbye
* Ebbe Rode
* Ebba With
* Pouel Kern
* Else Petersen
* Finn Nielsen
* Holger Perfort
* Asta Esper Hagen Andersen
* Lars Lohmann
* Tine Miehe-Renard
* Gert Bastian
* Henning Kristiansen

## Referanser


## Eksterne lenker
*
Folket på Innhaug

***Folket på Innhaug*** er en roman av den norske forfatteren Anne Karin Elstad, utgitt i 1976. Romanen var hennes debut, og var det første av i alt fire bind i serien om *Innhaug-folket*; de påfølgende bindene er ***Magret*** (1977), ***Nytt rotfeste*** (1979) og ***Veiene møtes*** (1980).

Handlingen i verket foregår over tre generasjoner, fra ca. 1810 til 1870; i fjellbygdene i Sør-Trøndelag og på Mørekysten. I første bind blir *Oline* alenemor til verkets hovedperson *Magret*, etter at Olines kjæreste, en skotte som leste til prest i hjemlandet, dør før Magrets fødsel. I det andre bindet handler det om Magret, hennes oppvekst og modning til voksen; og også i hennes liv er kjærlighetsforviklinger et ledemotiv: hun elsker én, får barn med en annen, og gifter seg med barnefarens bror. De flytter deretter til Møre hvor de får kjøpt seg en gård. I det tredje bindet kretser handlingen rundt forholdet mellom Magret og sønnen *Mons*. I det fjerde bindet følger vi familien over i enda en generasjon. 

Verket preges av en kyndig skildring av gammel bondekultur, blandet med en anakronistisk kvinneskildring, hvor et nåtidig kvinneideal tilbakeskrives til en annen tid. Spesielt skildres kvinner som slåss mot omgivelsenes fordømmelse.

Romanen ble i 1986 kåret til den mest populære utgivelse i Den norske bokklubbens til da 25-årige historie, i en medlemsavstemming som ble gjennomført i forbindelse med jubileet. 

## Referanser
Wen Yiduo

**Wen Yiduo** (kinesisk: 闻一多; pinyin: *Wén Yīdūo*, født 24. november 1899 i Xishui i Hubei i Kina, drept 15. juli 1946 i Kunming) var en kinesisk dikter og forsker. Han falt offer for snikmordere utsendt av Kuomintang. 

Han fikk en tradisjonell utdannelse og fortsatte sine studier ved Tsinghuauniversitetet i Beijing. I 1922 reiste han til USA for å studere kunst og litteratur ved Art Institute of Chicago. Da han kom hjem i 1925, fikk han stilling ved et universitet.

Han ble med i det litterære selskap Nymåneselskapet (inspirert av et dikt av samme navn av Rabindranath Tagore), som var grunnlagt av Xu Zhimo i 1923 og bestod til 1931. 

Ved utbruddet av den andre sino-japanske krig flyttet han til Kunming i Yunnan og fortsatte sin undervisning ved National Southwestern Associated University. Han ble politisk aktiv i 1944 og forble det inntil han ble likvidert.

Han er sammen med sin hustru gravlagt på Babaoshan revolusjonære gravlund.

## Diktsamlinger
* Røde lys (*Hong Zhu* 紅蠋), under USA-oppholdet
* Dødt vann (*Si shui* 死水), 1928

## Referanser


## Litteratur
* Cang Kejia: «The poetry of Wen I-to»", i: *Chinese Literature*, 1960/2, s. 3-17. 
* Chow Tse-Tsung: *Research guide to the May Forth Movement: intellectual revolution in modern China 1915-1924*. Cambridge, Mass.: Harvard University Press, 1963.
* Hoffmann, Peter: *Wen Yiduos „Totes Wasser": Eine literarische Übersetzung*. Bochum: Brockmeyer, 1992. ISBN 3-88339-961-2
* Hsu Kai-Yu: *Twentieth century Chinese poetry: an anthology*. Garden City: Doubleday, 1963. 
* Hsu Kai-Yu: *Wen I-to*. Boston : Twayne, 1980. ISBN 0-8057-6422-4
Nese septum-piercing

**Nese septum-piercing** også kalt **oksering** er en nesepiercing, der piercingen går gjennom brusket mellom neseborene.

Det er en piercingstil som passer med denne piercingen, nemlig Nasallang.

## Historie
En nese septum-piercing er mindre vanlig enn nostril-piercingen. Den har blitt brukt blant urfolk i Amerika, blant annet inuitter og indianere. Store indianske ledere som har brukt denne piercingen er Tecumseh og Tenskwatawa fra Shawnee-stammen.

Nese septum-piercing har også blitt mye brukt på tamfe for å kunne binde dem fast slik at de ikke rømmer.

## Behandling
### Utføring
Piercinghullet blir som oftest tatt i den lille åpningen mellom brusket og nederste del av nesen. Vanligvis er hullet 14ga (1,6&nbsp;mm), og det blir ofte litt større over tid på grunn av belastningen av smykket. Det er også mulig å bevisst strekke hullet i denne piercingen, men dette må gjøres svært kontrollert og forsiktig.

Piercingen blir ofte tatt med en type syl som skytes inn i huden, men den kan også skalpelleres opp.

### Risiko
Nese septum-piercingen kan være smertefull å ta. Det er fordi denne delen av nesen har mange nerver, men dette varierer individuelt. Dersom piercinghullet blir større, ca. 8&nbsp;mm, kan dette føre til skader og ubehag.

Om man tar større piercinghull kan dette medføre en svært ubehagelig lukt i grotiden. Lukten kan reduseres ved at man vasker såret ofte.

Legetiden til piercingen er fra en til tre måneder, og den må behandles med saltvann to ganger om dagen.

### Synlighet
Piercingen kan sammenlignet med mange andre piercinger mye lettere skjules, for å eksempelvis passe bedre inn i en kleskode. Det er fordi man kan snu piercingen oppover i nesen. Det samme gjelder ved fjerning av piercingen, da arret ikke vil bli synlig siden det er inne i nesen.

## Smykket
Det er mange typer piercingsmykker som er vanlig i en septum-piercing. Blant andre: ballukkingsring, hesteskobarbell. Ved valg av smykke er det viktig at det ikke er for tungt. Noen bruker også plugg i starten mens såret leger slik at smykket blir så lett så mulig og hullet ikke utvider seg.

## Eksterne lenker
*
Teater Brunnsgatan Fyra

**Teater Brunnsgatan Fyra** er et teater i Stockholm der det hovedsakelig blir oppført svensk samtidig dramatikk.
Teateret ble grunnlagt av den svenske skuespilleren og dramatikeren Allan Edwall, og drives i dag av Kristina Lugn, som er dikter, dramatiker og medlem av Svenska Akademien. 

Scenen er liten og intim, og teatersalen rommer ikke mer enn 100 tilskuere. 

## Eksterne lenker
* Teater Brunnsgatan Fyra (offisielt nettsted)
Tage Danielsson-prisen

**Tage Danielsson-prisen** eller **Priset till Tage Danielssons minne** eller **Stiftelsen Linköping kommunes pris til Tage Danielssons minne** blir utdelt annet hvert år til en fortjent humanist i Tage Danielssons ånd. Prisen er en av flere kulturpriser som Linköping kommune har ansvaret for.

Prisen beløper seg til minst  svenske kroner, avhengig av avkastningen fra stiftelsens forvaltede midler.

## Prisvinnere
*1987: Hans Alfredson 
*1990: Suzanne Osten
*1992: Marit Paulsen
*1994: Ferenc Göndör
*1996: Jonas Gardell
*1998: Georg Henrik von Wright
*2000: Kristina Lugn
*2002: Fredrik Lindström
*2004: Viveca Lärn
*2006: Erik Blix
*2008: Per Åhlin
*2010: Sissela Kyle
*2012: Jan Berglin
*2014: Claes Eriksson
*2016: Bodil Jönsson
*2018: Jesper Rönndahl
*2020: Liv Strömquist
*2022: Henrik Dorsin
*2024: Sara Lövestam

## Referanser
Karl Vennbergs pris

**Karl Vennbergs pris** er en litteraturpris på SEK 100&nbsp;000 (2007) som årlig blir utdelt av Samfundet De Nio. Prisen skal gå til ung lyriker, og ble innstiftet i februar 1996.

## Prisvinnere

## Eksterne lenker
*
Sveriges Radios lyrikkpris

**Sveriges Radios lyrikkpris** (på svensk: *Sveriges Radios lyrikpris*) er en litteraturpris på  svenske kroner, som er blitt delt ut årlig siden 1958 av Sveriges Radios kulturredaksjon.

## Prisvinnere

* 1958 – Nelly Sachs
* 1959 – Sten Hagliden
* 1960 – Folke Dahlberg
* 1961 – Arne Nyman, Elis Elmgren
* 1962 – Urban Torhamn
* 1963 – Ann Margret Dahlquist-Ljungberg
* 1964 Ikke utdelt
* 1965 – Majken Johansson
* 1966 – Ralf Parland
* 1967 – Harry Martinson
* 1968 – Göran Sonnevi
* 1969 – Lasse Söderberg
* 1970 – Åke Hodell
* 1971 – Helmer Grundström
* 1972 – Lars Fredin
* 1973 – Tomas Tranströmer
* 1974 – Sture Axelson
* 1975 – Ingemar Leckius
* 1976 – Axel Liffner
* 1977 – Karl Vennberg
* 1978 – Elsa Grave
* 1979 – Lennart Sjögren
* 1980 – Anna Rydstedt
* 1981 – Lars Lundkvist
* 1982 – Eva Runefelt
* 1983 – Erik Beckman, Petter Bergman
* 1984 – Göran Printz-Påhlson
* 1985 – Nils-Åke Hasselmark
* 1986 – Rolf Aggestam
* 1987 – Tua Forsström
* 1988 – Staffan Söderblom
* 1989 – Konny Isgren
* 1990 – Lars Gustafsson
* 1991 – Kristina Lugn
* 1992 – Birgitta Lillpers
* 1993 – Jesper Svenbro
* 1994 – Ann Jäderlund
* 1995 – Göran Greider
* 1996 – Katarina Frostenson
* 1997 – Stig Larsson
* 1998 – Eva-Stina Byggmästar
* 1999 – Bruno K Öijer
* 2000 – Gunnar D Hansson
* 2001 – Lars Mikael Raattamaa
* 2002 – Marie Lundquist
* 2003 – Marie Silkeberg
* 2004 – Gunnar Harding
* 2005 – Anne-Marie Berglund
* 2006 – Åsa Maria Kraft
* 2007 – Birgitta Trotzig
* 2008 – Helena Eriksson
* 2009 – Björner Torsson
* 2010 – Ida Börjel
* 2011 – David Vikgren
* 2012 – Lars Norén
* 2013 – Ann Hallström
* 2015 – Jörgen Lind for diktsamlingen *Vita kommun*
*2016 – Catharina Gripenberg for lyrikksamlingen *Handbok att bära till en dräkt*
*2017  – Prisutdelingen flyttet fra høst til vår
*2018 – Gunnar D Hansson for *Tapeshavet*
*2019 – Matilda Södergran for *Överlevorna*
*2020 – Johan Jönson for *Marginalia/Xterminalia*
*2021 – Birgitta Lillpers for *Kälda*
*2022 – Hanna Hallgren for *Ensamhetsträning med Majken Johansson*
*2023 – Ingela Strandberg for *Ingenstans mitt segel*
*2024 – Judith Kiros for *Det röda är det gränslösa*
*2025 – Nils-Åke Hasselmark 

## Referanser


## Eksterne lenker
*Sveriges Radio – Prisvinnere
Moa-prisen

**Moa-prisen** eller **Moa Martinson-stipendiet** er en litterær pris på 20&nbsp;000 svenske kroner som årlig blir utdelt av Arbetarnas bildningsförbund (ABF) og Moas vänner, til en person som skriver i Moa Martinsons ånd. Prisen er utdelt siden 1989.

## Prisvinner
Rhinoskopi

**Rhinoskopi** er en metode for å undersøke innsiden av nesen og nesekaviteten. 

Den er vanlig både i allmennpraksis og på øre-nese-hals-avdelinger (ØNH). Indikasjonen for å gjennomføre rhinoskopi kan for eksempel være tett nese, hyppig neseblod, dottfornemmelse i øret, eller andre ØNH-relaterte problemstillinger.
Stiftelsen Selma Lagerlöfs litteraturpris

**Stiftelsen Selma Lagerlöfs litteraturpris** ble innstiftet i 1984 og deles ut av en stiftelse med samme navn i forbindelse med kulturuken i Sunne. 

Prisen er tenkt som belønning for fremstående forfattere i Selma Lagerlöfs ånd, og prissummen er på 100&nbsp;000 svenske kroner.

## Prisvinnere
*2025 &ndash; Eva Lindström
*2024 &ndash; Steve Sem-Sandberg
*2023 &ndash; Bengt Berg
*2022 &ndash; Inger Edelfeldt
*2021 &ndash; Niklas Rådström
*2020 &ndash; Monika Fagerholm
*2019 &ndash; Kristina Sandberg
*2018 &ndash; Carola Hansson
*2017 &ndash; Lars Norén
*2016 &ndash; Sara Stridsberg
*2015 &ndash; Stewe Claeson
*2014 &ndash; Lotta Lotass
*2013 &ndash; Kjell Johansson
*2012 &ndash; Klas Östergren
*2011 &ndash; Ellen Mattson
*2010 &ndash; Jan Lööf
*2009 &ndash; Lars Gustafsson
*2008 &ndash; John Ajvide Lindqvist
*2007 &ndash; Barbro Lindgren
*2006 &ndash; Lars Jakobson
*2005 &ndash; Birgitta Stenberg
*2004 &ndash; Sigrid Combüchen
*2003 &ndash; P C Jersild
*2002 &ndash; Peter Englund
*2001 &ndash; Agneta Pleijel
*2000 &ndash; Torgny Lindgren
*1999 &ndash; Kristina Lugn
*1998 &ndash; Göran Palm
*1997 &ndash; Per Olov Enquist
*1996 &ndash; Rolf Edberg
*1995 &ndash; Ulla Isaksson
*1994 &ndash; Stig Claesson
*1993 &ndash; Georg Henrik von Wright
*1992 &ndash; Tove Jansson
*1991 &ndash; Lars Gyllensten
*1990 &ndash; Lars Andersson
*1989 &ndash; Kerstin Ekman
*1988 &ndash; Lars Ahlin
*1987 &ndash; Göran Tunström
*1986 &ndash; Astrid Lindgren
*1985 &ndash; Sara Lidman
*1984 &ndash; Birgitta Trotzig

## Referanser


## Eksterne lenker
* Stiftelsen Selma Lagerlöfs litteraturpris
Speidersang

***Speidersang*** er navnet på den tradisjonsrike norske speidersangboken.

Sangboken har vært revidert noen ganger, og siste revisjon skjedde i 2007 med Gaute Brækken og Helene Moe Slinning i redaksjonen. Den nye sangboken inneholder tradisjonelle speidersanger fra den gamle, men også mange nye sanger. *Speidersang* er utgitt av Norges speiderforbund og Norges KFUK-KFUM-speidere.
Nesetippiercing

**Nesetippiercing**, også kjent som **Septril** i Texas og **Jungle** i Spania, er en nesepiercing som likner mye på en septum-piercing med den forskjellen at hullet går vertikalt nedover istedenfor horisontalt igjennom.

## Smykke
For denne piercingen har man en svært liten rett barbell.

## Eksterne lenker
*
Nordøstkorridoren

**Nordøstkorridoren** betegner en del av hovedveisystemet nordøst for Oslo, og omfatter Europavei 6, og Rv4 Trondheimsveien mellom Sinsen og Gjelleråsen og Rv150 Store Ringvei mellom Sinsen og Ulvensplitten, i tillegg til tverrforbindelsene Bredtvetdiagonalen og Fossumdiagonalen, samt Rv163 Østre Aker vei mellom Økern og Haavard Martinsens vei. Det omfatter også jernbanene Gardermobanen, Hovedbanen og Kongsvingerbanen.

I likhet med de fleste hovedveier rundt Oslo, er det tidvis sterkt redusert fremkommelighet langs disse veiene. Statens vegvesen har utredet transportsystemet og arealbruken i Nordøstkorridoren slik at hensynet til fremkommelighet for alle trafikantgrupper, trafikksikkerhet og miljø ivaretas på en best mulig måte. I forslaget inngår ny Rv150 fra Sinsen til Ulvensplitten og delvis ny Rv4 fra Sinsen til fylkesgrensen til Akershus.

## Kilder
* Konsekvensutredning for hovedvegsystemet i Nordøstkorridoren 

## Se også
* Sørkorridoren
* Vestkorridoren
Dag og natt

:*Andre betydninger: [[Dag]] – [[Natt]]*

***Dag og natt*** er en svensk-dansk dramafilm fra 2004 regissert av Simon Staho. Hovedrollen spilles av Mikael Persbrandt.

## Handling
Thomas har bestemt seg for at han ønsker å dø, og han bruker derfor sin aller siste dag på å kjøre rundt for å si farvel til alle han kjenner. Blant annet sønnen hans, sin kone, elskerinnen, og alle andre han ønsker å si endelig farvel til. Men ingen andre forstår at hans farvel er definitivt, og at de aldri kommer til å treffe ham igjen.

## Skuespillere
* Mikael Persbrandt – Thomas
* Sam Kessel – Sønn
* Maria Bonnevie – Elskerinne
* Michael Nyqvist – Bestekamerat
* Lena Endre – Ekskone
* Hans Alfredson – Engel
* Pernilla August – Søster
* Fares Fares – Fotballtrener
* Marie Göranzon – Mamma
* Tuva Novotny – Gravid hore
* Erland Josephson – Forteller

## Referanser


## Eksterne lenker
*
Georges Dufrénoy

**Georges Dufrénoy** (født 20. juni 1870 i Thiais, død 9. desember 1943 på Salles-en-Beaujolais) var en fransk post-impresjonistisk maler.

## Referanser
Rick Nash

**Rick Nash** (født 16. juni 1984 i Brampton, Ontario) er en canadisk ishockeyspiller som spiller for Boston Bruins i NHL.

Han har tidligere spilt for New York Rangers og Columbus Blue Jackets.

Han ble draftet som nr. 1 totalt i NHL-draften i 2002 av Columbus Blue Jackets. Han debuterte i NHL 10. oktober 2002 mot Chicago Blackhawks. Colombus vant kampen 2-1 og Nash scoret 1 mål. Nash ble senere også kaptein i Columbus, før han ble i 2013 ble tradet til New York Rangers.

## Statistikk

## Referanser


## Eksterne lenker
*
Riksväg 26

**Riksväg 26** i Sverige går mellom Mora og Halmstad. Veiens lengde er 560 km, hele strekningen er stamvei.

## Knutepunkter

;Mora kommune
*   Mora, E45 felles trasé til Johannisholm
*  Johannisholm
;Vansbro kommune
*   Vansbro Skamsberget, felles trasé over Vanån 
*  Vanån
*    Vansbro
*  Västerdalälven
;Ludvika kommune
*  Tyfors, felles trasé til Lesjöbyn

;Hagfors kommune
*  Lesjöbyn
*  Persberg, felles trasé til Filipstad
*   Filipstad
;Storfors kommune
*  Storfors
;Kristinehamn kommune
*   Kristinehamn Solbacken, felles trasé til Kvarn
*   Kristinehamn Kvarn
*  Rudskogavägen

;Gullspång kommune
*  Gullspång
;Mariestad kommune
*  Hassle, felles trasé til Haggården
*  Mariestad Brodderud
*  Ullervad
*  Mariestad Haggården
;Skövde kommune
*  Skövde
*  Skövde Mariesjö, felles trasé til Skövde södra
*  Skövde södra
;Falköping kommune
*  Borgunda
;Tidaholm kommune
*  Tidaholm

;Mullsjö kommune
*  Slättäng, felles trasé til Jönköping
*  Mullsjö
;Jönköping kommune
*  Jönköping Ransberg
*  Jönköping Hedenstorp, felles trasé til Bottnaryd
*  Bottnaryd
;Gnosjö kommune
*  Nissafors
;Gislaved kommune
*  Gislaved
*  Smålandsstenar, felles trasé til Skeppshult
*  Skeppshult

;Hylte kommune
*  Torup
;Halmstad kommune
*   Halmstad
Operasjon Dipper

**Operasjon Dipper** var kodenavnet på ekspedisjonen som skulle operere på Nordmøre (distrikt 21.3) med tanke på å gjøre dette Milorg-avsnittet operativt til frigjøringen.

## Bakgrunn
Det hadde etter Special Operations Executives (SOE) vurdering vært relativt liten Milorgaktivitet i området. Det ble ansett som viktig å væpne og trene lokale mannskaper for å kunne sikre viktig infrastruktur i området. En gruppe på tre Kompani Linge-menn (to nordmenn og en brite) ble fraktet over med KNM «Hitra» til Flemsøya på Sunnmøre for å bistå med trening. Landsettingen ble imidlertid kansellert på grunn av meldinger om arrestasjoner av gruppens lokale hjemmefrontkontakter.

## Referanser
Kapring i høy hastighet

***Kapring i høy hastighet*** (originaltittel: *Under Siege 2: Dark Territory*) er en amerikansk actionfilm fra 1995 regissert av Geoff Murphy. Filmen handler om den tidligere SEAL-soldaten Casey Ryback som befinner seg om bord i et høyhastighetstog som tilfeldigvis blir kapret av leiesoldater. Hensikten er å bruke det som bevegelig kommandosentral for en våpensatellitt. Målet er utpressing. Hovedrollen spilles av Steven Seagal, mens sentrale biroller spilles av Eric Bogosian, Katherine Heigl, Morris Chestnut og Everett McGill.

Den er en oppfølger til *[[Kapring på åpent hav]]* fra 1992.

Filmen ble en moderat kommersiell suksess på kino, men innbrakte ikke like mye som dens forløper. Den fikk lunken mottakelse av filmkritikerne.

## Handling
En suspekt elektronikkekspert og hans medhjelpere tar kontroll over et høyhastighetstog i Colorado og forvandler det til en rullende kommandoenhet for en formidabel våpensatellitt. Målet er å presse regjeringen til å utbetale dem en milliard dollar, hvis ikke truer de med å bruke satellitten til å ødelegge Washington D.C. Den tidligere SEAL-soldaten Casey Ryback befinner seg tilfeldigvis om bord og har klart å unngå å blitt tatt til fange. Ved hjelp av hans inngripen blir toget forvandlet til en slagmark og dermed et strek i regningen for kaprerne. Samtidig som dette blir satellitten låst i utskytningsposisjon, og et godstog fullt av bensin er på vei mot dem.

## Om filmen
### Popularitet og økonomi
*Kapring i høy hastighet* ble en moderat kinosuksess. Den innbrakte $106 millioner på verdensbasis, hvorav $50 millioner i USA. Til sammenligning innbrakte *[[Kapring på åpent hav]]* $156 millioner på verdensbasis, hvorav $83 millioner i USA.

Produksjonskostnadene var på ca $60 millioner.

### Filmanmelderne
Filmen fikk lunken mottakelse av filmanmelderne, noe som gjenspeiles i at den bare oppnådd 37 % på Rotten Tomatoes. Den amerikanske filmanmelderen Roger Ebert tildelte den 3 av 4 stjerner, mens Leonard Maltin gav den 2 av 4.

## I rollene

## Referanser


## Eksterne lenker
*
Jérome De Mayer

**Jérome De Mayer** (1875–1958) var en belgisk sportsutøver som deltok i de olympiske leker 1920 i Antwerpen, han konkurrerte i bueskyting.

De Maeyer ble olympisk mester to ganger i bueskyting under Sommer-OL 1920 i Antwerpen. Han vant tre medaljer alle i lag, gull på *33 og 50 meter bevegelig fugl* og sølv på *28 meter bevegelig fugl*

## OL-medaljer
* 1920  Antwerpen &ndash;  **Gull** i bueskyting, bevegelig fugl, 33 meter, lagkonkurranse  Belgia
* 1920  Antwerpen &ndash;  **Gull** i bueskyting, bevegelig fugl, 50 meter, lagkonkurranse  Belgia
* 1920  Antwerpen &ndash;  Sølv i bueskyting, bevegelig fugl, 28 meter, lagkonkurranse  Belgia

## Eksterne lenker
*
Gyllenbrunt metallfly

**Gyllenbrunt metallfly** (*Autographa macrogamma*) er en sommerfugl som tilhører familien nattfly (Noctuidae). Den finnes i indre strøk av Østlandet og Trøndelag i Norge.

## Utseende
Et middelsstort (vingespenn 36–42&nbsp;mm), gulgrått nattfly med en gyllen fargetone. Arten kan kjennes på fargen, på den y-formede flekken midt i vingen, som er krum og tykk, og på at bakvingen er temmelig lys. Forkroppen (thorax) er gulgrå med en høy tverrkjøl av oppstående, hårlignende skjell. **Forvingen** er gulgrå med gyllen glans, bakre del av midtfeltet mørkere og litt rødlig. Midt i vingen er det en kraftig, krum, y-formet, sølvhvit flekk (tydelig kraftigere enn tilsvarende flekk hos gammafly). Denne er noen ganger delt i to. Mellomlinjene, som avgrenser midtfeltet, er lyse, kantet med brunt på begge sider. Bølgelinjen, som går langs vingens ytterkant, er mørk og uregelmessig. Det er tre til fire små, mørke flekker langs framkanten, én i vingespissen og én midt på ytterkanten. **Bakvingen** er lyst grågul med litt grålig bestøvning mot ytterkanten, lysere på farge enn hos de fleste andre *[[Autographa]]-*artene.

## Levevis
Denne arten finnes på blomsterenger og blomsterrike bakker i barskogs- og bjørkeskogs-sonene. Larvene er funnet på rogn (*Sorbus aucuparia*) og ballblom (*Trollius europaeus*), men kan trolig gå på en rekke ulike planter. De voksne sommerfuglene flyr om natten fra slutten av juni til august.

## Utbredelse
Den er utbredt i Nord-Europa og videre østover gjennom Russland til Mongolia og Amur. I Norge er den forholdsvis vanlig i indre og høyereliggende strøk på Østlandet og i Trøndelag. Den er også funnet i Rana i Nordland og ved Oslofjorden, i alle fall i det sistnevnte tilfellet dreier det seg trolig om streifende individer.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler, gyllenbrunt metallfly: http://www.nhm.uio.no/fagene/zoologi/insekter/norlep/noctuidae/macrogamma.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/autographa_macrogamma.html
## Eksterne lenker
*
Egil Nordsjø

**Egil Nordsjø** (1908&ndash;1980) var en norsk organist og operasanger (bass). 

Han vokste opp på Kjerringøy, og utdannet seg i orgelspill under
Arild Sandvold (1928). Nordsjø debuterte som sanger i 1932 og ga mange konserter ved Den Norske Opera, såvel som i København, Leipzig og Paris. Han var også dirigent for en rekke kor, blant annet Frimurernes Sangforening. 

Han var formann i Norsk Tonekunstnersamfund (1948–76) der han senere ble æresmedlem. Han satt som
formann i *Landslaget Musikk i skolen* og var redaktør for dets tidsskrift (1956–76). 

På 1970-tallet var han frilans programleder i NRK. Han var far til musikeren Ragnhild Nordsjø.

## Utgivelser
* *Elementær sangteknikk* (1942)
* *[[Götterdämmerung]]* (plate, 1956). Solist (som Tommaso) på utgivelse fra Den Norske Opera.

## Referanser
Overflatepiercing

**Overflatepiercing** er en piercing som der begge sidene av hullet går ut av overflaten til huden. Denne typen piercinger blir ofte tatt feil, og det er derfor viktig å bruke erfarende piercere.

Disse piercingene har vanskligheter med å gro igjen.

## Eksterne lenker
*
Natan

:*For mannsnavnet, se [[Nathan]]*

**Natan** (hebraisk:  – *Nāṯān*; ca. 1000 f.Kr.) var en profet og rådgiver ved hoffet til kong David av Israel som er beskrevet i *[[Det gamle testamente]]* i *[[Bibelen]]*.

Natan er kjent for å ha refset kong David strengt for at han begikk utroskap med den vakre Batseba, hustruen til en kriger i Davids hær ved navn Uria. For å skjule utroskapen da Batseba ble gravid sørget David for at Uria ble drept.

Natans handlinger er beskrevet i *[[Samuelsbøkene]]*, *[[Kongebøkene]]*, og *[[Første Krønikebok|Første]]* og *[[Andre Krønikebok]]* Natan skrev fortellinger om regimene til både kong David og dennes arving og etterfølger, kong Salomo, og var involvert i musikkframføringen i tempelet.

I *[[Første Kongebok]]* er det Natan som forteller den døende kongen om konspirasjonen til Adonja for å bli konge, noe som fører til at Salomo ble proklamert som konge istedenfor halvbroren.

Natan forekommer i *Bibelen* også som navn på flere andre mindre kjente personer. En av disse var en sønn av David og Batseba.

Festdagen for profeten Natan er den 24. oktober. I Den ortodokse kirke, og de Orientalske katolske kirker som følger de bysantinske ritualer er Natan feiret som en helgen på søndagen for de hellige kirkefedre, det vil si søndagen før den store festen for Kristi fødsel.

## Referanser


## Eksterne lenker
* Sunday of the Holy Fathers, ortodoks synaxarion